દરમિયાન જાણકારોના જણાવ્યા પ્રમાણે સસ્તા ઘઉંની આયાત રોકવા માટે સરકાર દ્વારા પાછલા વર્ષે ઓગસ્ટ મહિનામાં ઘઉંની આયાત પર ૧૦ ટકા આયાત ડ્યૂટી લગાવવામાં આવી હતી, જેને ઓક્ટોબરમાં વધારીને ૨૫ ટકા કરવામાં આવી હતી. આંતરરાષ્ટ્રીય બજારમાં ઘઉંના ઊંચા ઉત્પાદનના કારણે ઘઉંના ભાવ ઘટી ગયા હતા, જેના કારણે ભારતીય ફ્લોર મિલોએ સ્થાનિક બજારમાંથી ઘઉંની ખરીદી કરતાં વિદેશી બજારમાંથી ઘઉંની ખરીદી કરવી વધુ સસ્તી પડે છે. વધતી જતી આયાત રોકવા સરકારે આયાત ડ્યૂટી વધારી છે ત્યારે હવે સરકાર દ્વારા ઘઉં પરની આયાત ડ્યૂટી ત્રણ મહિના વધુ વધારવામાં આવે તેવી શક્યતા છે.